በኢትዮጵያ ያለውን የጤና አገልግሎት አሠጣጥ ተደራሽና ጥራቱን የጠበቀ እንዲሆን የሚያስችል ምክክር ተካሄደ
በኢትዮጵያ ያለውን የጤና አገልግሎት አሰጣጥ ተደራሽ እና ጥራቱን የጠበቀ እንዲሆን የሚያስችል ምክክር ተካሂዷል፡፡የጤና ጥበቃ ሚኒስቴር ከወርልድ ባንክ ግሩፕ ጋር በመተባበር ያዘጋጀው መድረክ በዘርፉ የተሰማሩ የግል ባለሃብቶች አና መንግስት ተቀራርበው መሥራት የሚችሉበትን ምህዳር ማስፋት ያስችላል ተብሎ ታምኖበታል፡፡በጤና ጥበቃ ሚኒስቴር የኦፕሬሽን ዘርፍ ዳይሬከተር ጄኔራል ዶክተር የቆየሰው ወርቁ በመንግስትና በግሉ የጤና አገልግሎት በርካታ ችግሮች እንዳሉ አንስተው በምክክሩ የሚነሱ የመፍትሄ ሓሳቦች በቀጣይ በመመሪያና ደንብ ተካተው ወደ ትግበራ ለመግባት አጋዥ ናቸው ብለዋል፡፡በግል የጤና አገልግሎት የተሰማሩ ባለሀብቶች ዘርፉ ከመንግስት ግልጽ የሆነ የድጋፍ ማዕቀፍ ተለይቶ ያልተቀመጠለት መሆኑን በማንሳት መሰል ምክክሮችን በጋራ ለመስራት ከማገዛቸው አልፎ አግልግሎቱን ለሚፈልጉ ተገልጋዮች ተጨባጭ ውጤት እንደሚያስገኝ ገልጸዋል፡፡የወርልድ ባንክ ግሩፕም መንግስትና የግሉ ባለሃብት ዘርፉ ያለበትን ችግር በጋራ መቅረፍ እንዲችሉ በመቀራረብ፣ በመተማመን እና የሚጠበቅባቸውን መወጣት አንዲችሉ ድጋፍ እንደሚያደርግ ተገልጿል፡፡